SKRIFTLIG FORESPOERGSEL E-1186/96 af Nel van Dijk (V) til Kommissionen (15. maj 1996)

Om: Truede skestorke i Wûnseradiel

Den nederlandske kommune Wûnseradiel tager inden for en overskuelig tid en beslutning om en ny udstykning med luksusvillaer og et nyt industriomraade i landsbyen Makkum ((Leeuwatder Courant, 22. og 23. april 1996. )). Der er tre muligheder for at gennemfoere denne nyudstykning paa ca. 26 ha. Borgmesteren og raadmaendene har foreslaaet kommunalbestyrelsen at vaelge en placering i den nordlige del af Makkum.

Dette vil have alvorlige foelger for det lokale naturomraade, Noordwaard. Dette omraade falder ind under den nederlandske naturbeskyttelseslov. Det er et overvintringsomraade for mange fuglearter, herunder den fredede skarv og bjergand. Desuden er det et yngleomraade for den yderst sjaeldne skestork, der ligeledes er fredet i Europa og Nederlandene. De 20 à 30 skestorke, der yngler i Noordwaard naturomraadet, udgoer 1% af den internationale population.

1. Er Kommissionen af den opfattelse, at tilstedevaerelsen af fuglearter som skestorken, der er opfoert i bilag 1 til direktiv 79/409/EOEF om beskyttelse af vilde fugle, goer Noordwaard til et naturomraade, der skal beskyttes mest muligt?

2. Er Kommissionen af den opfattelse, at forslaget om en ny udstykning i Makkums nordlige del derfor er i strid med direktivet om beskyttelse af vilde fugle? Hvilke skridt vil Kommissionen i bekraeftende fald tage?

Svar afgivet paa Kommissionens vegne af Ritt Bjerregaard (24. juni 1996)

I artikel 4 i Raadets direktiv nr. 79/409/EOEF ((EFT L 103 af 25.4.1979, s. 1. )) (almindeligt kendt som 'fugledirektivet') kraeves det af medlemsstaterne, at disse traeffer saerlige beskyttelsesforanstaltninger med hensyn til visse fuglearters levesteder, navnlig dem, der er anfoert i direktivets bilag I, herunder klassificering og beskyttelse af de bedst egnede territorier for disse arter i form af »saerligt beskyttede omraader« (»SBO«).

Omraadet 'Makkumer Noordwaard' er endnu ikke blevet udpeget som »SBO« i medfoer af direktivets artikel 4. Dog er dette omraade blevet identificeret som et vigtigt fugleomraade ((Grimmet & Jones 1989: 'Important Bird Areas in Europe' / Van Den Tempel & Osieck 1994: 'Areas Important for Birds in the Netherlands'. )), hvilket betyder, at det dermed ogsaa er kvalificeret til at blive udpeget som »SBO«. De nederlandske myndigheder har bekraeftet, at de vil realisere dette. »Makkumer Noordwaard« udgoer en del af omraadet »Friese Ijsselmeerkust« (der er fredet i henhold til landets egen lovgivning), som er af ganske saerlig vigtighed for saadanne fuglearter som Aythia marila ((Bilag II/2 til fugledirektivet, nr. 30: Scaup, Fuligule milouinin, Bergente, Toppereend, Bjergand, Moretta grigia. )) og Chlidonias niger ((Bilag I til fugledirektivet, nr. 118: Sortterne, Trauerseeschwalbe, Black tern, Guifette noire, Mignattino, Zwarte stern. )). Et bevarelsesprojekt i dette omraade har allerede modtaget faellesskabsstoette i henhold til forordningen om faellesskabsaktioner paa miljoeomraadet ('ACE-forordningen') ((EFT L 207 af 29.7.1987, s. 8. )) fra 1986 til 1989 (Faellesskabet bidrog hertil med 55.588,- ECU).

1. For saa vidt angaar skestorken (Platalea leucorodia) kan det godt vaere, at omraadet udgoer én blandt mange forskellige rastepladser, men det fremgaar ikke af den relevante faglitteratur, at Makkumer Noordwaard ogsaa skulle vaere af overregional betydning for denne arts vedkommende. De bedst egnede territorier for skestorken i Nederlandene er stort set allerede blevet fredet som SBO, og medlemsstaterne har en vis frihed med hensyn til valget af, hvilke omraader der skal udpeges som saadanne. Kommissionen vil imidlertid i betragtning af den saerlige betydning, hele omraadet »Friese Ijsselmeerkust« har som fugleomraade, gaa ind for, at den nederlandske regering fremover udpeger dette omraade - saadan som det synes at vaere hensigten for Makkumer Noordwaards vedkommende.

2. Skoent omraadet Makkumer Noordwaard ligger vest for Makkum og den planlagte byggemodning finder sted nord herfor, kan Kommissionen ikke helt udelukke muligheden af, at denne kan faa virkninger for omraader, som er af betydning i henhold til fugledirektivet. Kommissionen er klar over, at de lokale myndigheder er i gang med at analysere virkningerne af udvidelsesplanerne for omraadet Makkumer Noordwaard. Kommissionen agter derfor at rette skriftlig henvendelse til de nederlandske myndigheder for at faa naermere oplysninger om dette projekt, samt om, hvorledes faellesskabslovgivningen, herunder navnlig forpligtelserne i henhold til fugledirektivet og habitat-direktivet (Raadets direktiv nr. 92/43/EOEF) ((EFT L 206 af 22.7.1992, s. 7. )), vil blive efterkommet.